Príloha č. 3 Návrh kúpnej zmluvy

**KÚPNA ZMLUVA**

uzavretá podľa ustanovení §409 a nasl. Zákona č. 513/1991 Zb. Obchodný zákonník

v znení neskorších predpisov

(ďalej len „zmluva“)

**Zmluvné strany**

**Predávajúci:** ...........................................................

Sídlo: ...........................................................

IČO: ...........................................................

DIČ: ...........................................................

IČ DPH: ...........................................................

Zápis: ...........................................................

Štatutárny zástupca: ...........................................................

Bankové spojenie: ...........................................................

IBAN: ...........................................................

Email: ...........................................................

Telefón: ...........................................................

(ďalej len „predávajúci“)

a

**Kupujúci:** **Lenka Rimóczi Čučoriedkový a malinový sad**

Sídlo: 99107 Opatovská Nová Ves 102

IČO: 50163027

DIČ: 1072020851

IČ DPH: SK1072020851

Štatutárny zástupca: Lenka Rimóczi, majiteľ

Bankové spojenie: VÚB

IBAN: SK59 0200 0000 0036 4165 7954

Email: zoltanrimoci@gmail.com

Telefón: +421 910 793 863

(ďalej len „kupujúci“ a spoločne „zmluvné strany“)

**Preambula**

Zmluvné strany uzatvárajú zmluvu na dodávku tovaru, ktorá je výsledkom postupu zadania zákazky v súlade s Usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 -2020 - aktualizácia č. 6. Táto kúpna zmluva je uzatvorená ako výsledok procesu zadávania zákazky, ktoré bolo začaté zverejnením Výzvy na predkladanie ponúk v elektronickom obstarávacom systéme JOSEPHINE dňa **25.03.2025 pod ID: 65712** pre zákazku s názvom „**Riadiaca jednotka na zabezpečenie dávkovania kvapalných hnojív k rastlinám s príslušenstvom“.** Podmienky plnenia zákazky sú v súlade s Usmernením PPA, Výzvou na predkladanie ponúk, Súťažnými podkladmi a ponukou úspešného Uchádzača, vrátane ceny uvedenej v ponuke úspešného Uchádzača.

**Článok I.**

**Predmet zmluvy**

1. Predávajúci sa zväzuje, že kupujúcemu dodá a odovzdá tovar, ktorý je špecifikovaný v **prílohe č. 1** tejto zmluvy, ktorá predstavuje časť ponuky dodávateľa zo dňa ..................., ktorá je tak neoddeliteľnou súčasťou tejto zmluvy. Dodaný tovar musí byť nový, bez akýchkoľvek faktických alebo právnych vád, nepoužívaný a nesmú sa na neho vzťahovať práva tretej strany. Súčasťou dodávky tovaru je montáž, uvedenie do prevádzky a bezplatné zaškolenie obsluhy (ďalej tiež ako „tovar“).
2. Názov zariadenia:

|  |  |  |
| --- | --- | --- |
| **Názov výrobku:** | **Obchodné meno výrobcu:** | **Typové označenie:** |
| Riadiaca jednotka |  |  |

1. Kupujúci sa zaväzuje, že tovar uvedený v ods. 1 tohto článku prevezme a zaplatí zaň dohodnutú cenu uvedenú v čl. IV. tejto zmluvy.
2. Kupujúci nadobúda vlastnícke právo k tovaru, len čo je mu dodaný tovar odovzdaný.
3. Súčasťou dodávky je aj:

* dodávka do konkrétneho miesta umiestnenia predmetu zmluvy vrátane prípadných colných a iných poplatkov,
* montáž (ak relevantné)  a uvedenie do prevádzky,
* vykonanie všetkých východiskových odborných prehliadok, odborných skúšok, a iných požiadaviek na bezpečnú prevádzku stanovené platnou legislatívou EU a SR,
* dodanie návodov na obsluhu a údržbu v slovenskom jazyku, prípadne v českom jazyku,
* dodanie dokladov o zhode (ES/CE), príp. ekvivalentných
* zaškolenie
* osvedčenie o evidencii

1. Predmet kúpy, jeho montáž  a uvedenie do prevádzky musí vyhovovať slovenským a európskym technickým normám a predpisom STN EN a predmet kúpy musí spĺňať všetky technické parametre uvedené v technickej špecifikácii, ktorá tvorí Prílohu č.1 tejto zmluvy.

**Článok II.**

**Termín dodania**

1. Termín dodania tovaru je najneskôr do  **10.06.2025 od** **doručenia písomnej objednávky Kupujúceho Predávajúcemu.**
2. Kupujúci nie je povinný prevziať Predmet kúpy (ďalej len "dodávka"), ak nie je dodávka riadne ukončená, najmä ak v čase, kedy má dôjsť k odovzdaniu a prevzatiu dodávky a alebo jej časti, vykazuje dodávka alebo jej časť vady alebo nedorobky.
3. Vadou sa rozumie aj odchýlka v kvalite, rozsahu alebo parametroch dodávky stanovených touto Zmluvou, všeobecne záväznými právnymi predpismi alebo technickými normami. Vadou sa rozumie aj akákoľvek právna vada.
4. Nedorobkom sa rozumie aj rozdiel oproti technickej špecifikácii, najmä nedokončená montáž a uvedenie do prevádzky. Na účely uplatňovania nárokov zo záruky sa nedorobky považujú za vady dodaného predmetu kúpy.
5. Dodávka bude odovzdaná  na základe preberacieho protokolu, ktorý bude podpísaný obidvoma zmluvnými stranami.
6. Nevykonanie dodávky a neodovzdanie v dojednanej lehote sa považuje za podstatné porušenie zmluvy.
7. Dodávateľ nie je oprávnený meniť termíny realizácie dodávky. Akákoľvek zmena termínu realizácie dodávky musí byť odsúhlasená Kupujúcim písomnou formou.

**Článok III.**

**Miesto a spôsob prevzatia tovaru**

1. Miestom dodania tovaru je sídlo kupujúceho: **99107 Opatovská Nová Ves 102.**
2. Tovar prevezme kupujúci v mieste dodania na základe odovzdávacieho protokolu podpísaného zodpovednou osobou kupujúceho. Súčasťou dodania tovaru je aj jeho doprava na miesto dodania tovaru.

**Článok IV.**

**Kúpna cena a platobné podmienky**

1. Cena Predmetu kúpy zodpovedá vysúťaženej cene z obstarávania a predstavuje sumu:

Cena bez DPH: ................... EUR

DPH (bude účtovaná v súlade s platnými predpismi v čase fakturácie) ................... EUR

Cena s DPH ................... EUR

1. Predmet zákazky bude financovaný z vlastných zdrojov a z prostriedkov z nenávratného finančného príspevku – Program rozvoja vidieka SR 2014-2022, **Výzva MAS\_053/4.1/6,** Opatrenie: 4 - Investície do hmotného majetku, Podopatrenie: 4.1. Podpora na investície do poľnohospodárskych podnikov
2. Cena podľa bodu 1 tohto článku je konečná a nemenná a predávajúci prehlasuje, že zahŕňa všetky jeho náklady spojené s dodaním tovaru a uvedením tovaru do riadnej prevádzky a zaškolením obsluhy.
3. Kúpna cena bude uhradená bezhotovostne na základe faktúry predávajúceho.
4. Splatnosť faktúry bude **30 pracovných dní**.
5. Predávajúcemu vzniká nárok na zaplatenie celkovej ceny dodávky po riadnom dodaní, odovzdaní a vyskúšaní predmetu zmluvy. Predávajúci je oprávnený vyfakturovať cenu dodávky v jednej faktúre.
6. Ak faktúra neobsahuje všetky náležitosti daňového dokladu v súlade so zákonom 222/2004 Z. z. o dani z pridanej hodnoty v znení neskorších predpisov, je kupujúci oprávnený faktúru predávajúcemu vrátiť. V takomto prípade lehota spratnosti začne plynúť od doručenia právne vystavenej faktúry kupujúcemu.
7. V prípade, že Predávajúci má účet v banke mimo územia SR, bude znášať všetky poplatky za bezhotovostný styk spojený s úhradou záväzkov vyplývajúcich z plnenia zmluvy v plnej výške.
8. Predávajúci berie na vedomie, že projekt je spolufinancovaný z Európskeho poľnohospodárskeho fondu Pre rozvoj vidieka a zo štátneho rozpočtu SR, preto sprievodný text faktúry musí obsahovať nasledovné náležitosti: ***„Názov projektu: Zvýšenie konkurencieschopnosti prvovýrobcu****.* Zároveň musí obsahovať text: *„Financované z prostriedkov EPFRV“.*

**Článok V**

**Súčinnosť kupujúceho a predávajúceho**

1. Kupujúci neposkytuje Predávajúcemu žiadne podklady mimo tých, ktoré boli špecifikované v Súťažných podkladoch v rámci vyhláseného obstarávania. Kupujúci je povinný v prípade potreby poskytnúť Predávajúcemu súčinnosť pri riešení technických otázok pri plnení dodávky.
2. Predávajúci zodpovedá za všetky prípadné škody, ktoré v súvislosti s realizáciou predmetu zmluvy vzniknú Kupujúcemu alebo tretím osobám v súvislosti s jeho konaním resp. konaním jeho zamestnancov alebo spolupracujúcich osôb.
3. Zmluvné strany sa dohodli, že nebezpečenstvo škody na Predmete kúpy znáša až do jeho odovzdania Kupujúcemu Predávajúci. Zmluvné strany sa dohodli, že vlastnícke právo k Predmetu kúpy prechádza na Kupujúceho odovzdaním Predmetu kúpy.
4. V prípade neprevzatia Predmetu kúpy resp. jeho časti Kupujúcim z dôvodov na strane Predávajúceho (nefunkčný Predmet kúpy, nedodaná dokumentácia, neúspešne vykonaná skúšobná prevádzka, Predmet kúpy nezodpovedá určenej špecifikácii, Predávajúci porušil iné zmluvné alebo zákonné povinnosti, a pod.) sa o preberaní Predmetu kúpy spíše záznam s uvedením výhrad, pre ktoré nebol Predmet kúpy prevzatý. V prípade neprevzatia Predmetu kúpy resp. jeho časti z uvedených dôvodov bude toto považované za podstatné porušenie zmluvy Predávajúcim s následkom odstúpenia od zmluvy zo strany Kupujúceho.

**Článok VI.**

**Omeškanie a zmluvné pokuty**

1. Omeškanie v plnení záväzku prevzatého v tejto Zmluve zaväzuje obe strany k plneniu  majetkových sankcií.
2. Predávajúci bude platiť zmluvnú pokutu **za každý deň omeškania 0,05 % zo zmluvnej ceny,**  ak predmet zmluvy neodovzdá v dohodnutom termíne, za predpokladu, že odovzdaniu diela  v dohodnutom termíne nebránili iné objektívne okolnosti.
3. Kupujúci za omeškanie  so splnením peňažného záväzku je povinný platiť zmluvnú pokutu za **každý deň omeškania 0,05 % zo zmluvnej ceny**.
4. Zmluvné strany prehlasujú, že výšku zmluvnej pokuty nepovažujú za neprimeranú. Výška zmluvnej pokuty bola dojednaná s ohľadom na skutočnosť, že Kupujúcemu bude/bol na financovanie predmetu diela schválený nenávratný finančný príspevok, pričom nedodržanie termínu odovzdania diela bude mať za následok neposkytnutie schváleného finančného príspevku.
5. Predávajúci je povinný zmluvné pokuty zaplatiť v deň, kedy na ne vznikne nárok. Nárokom na zaplatenie zmluvnej pokuty nie je dotknutý nárok oprávnenej strany na náhradu škody spôsobenej porušením povinnosti zabezpečenej zmluvnou pokutou, a to ani škody presahujúcej výšku zmluvnej pokuty.

**Článok VII.**

**Subdodávatelia a pravidlá pre zmenu subdodávateľov**

1. Predávajúci sa zaväzuje uviesť údaje o všetkých známych subdodávateľoch v štruktúre podľa prílohy č. 2 tejto Zmluvy.
2. Predávajúci je povinný oznámiť kupujúcemu bezodkladne akúkoľvek zmenu údajov o subdodávateľovi alebo subdodávateľoch uvedených v prílohe č. 2 tejto Zmluvy.
3. V prípade, že počas plnenia zmluvy dôjde k zmene subdodávateľa alebo subdodávateľov, predávajúci musí kupujúceho bezodkladne informovať písomne o predmetnej zmene a poskytnúť mu údaje o novom subdodávateľovi alebo nových subdodávateľoch. Príloha č. 2 Zmluvy bude v tomto prípade upravená dodatkom k zmluve.

**Článok VIII.**

**Odstúpenie od zmluvy**

1. Kupujúci môže od tejto Kúpnej zmluvy odstúpiť, ak sa predávajúci omešká s dodaním tovaru alebo jeho časti (vrátane uvedenia tovaru do prevádzky a zaškolenia) po dojednanej dobe v Článku II. tejto Zmluvy.
2. Pokiaľ niektorá zo zmluvných strán odstúpi od tejto kúpnej zmluvy, zmluva zaniká a zmluvné strany sa vysporiadajú podľa ustanovení Obchodného zákonníka, ak v tejto zmluve nie je uvedené inak. Všetky náklady a škody súvisiace s odstúpením od kúpnej zmluvy znáša tá strana, ktorá zavinila zánik zmluvy.
3. Odstúpenie od zmluvy nadobúda účinnosť nasledujúcim dňom doručenia odstúpenia druhej strane.
4. Odstúpením od zmluvy zanikajú všetky práva a povinnosti strán zo zmluvy. Odstúpenie od zmluvy sa však nedotýka nároku na náhradu škody alebo zmluvnej pokuty vzniknutej porušením zmluvy a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení zmluvy.
5. Odstúpením od zmluvy zmluva zaniká, keď prejav vôle oprávnenej strany odstúpiť od tejto zmluvy je doručený druhej strane.
6. Kupujúci jednostranne odstúpi od zmluvy  aj prípade ak Predávajúci, alebo jeho subdodávatelia, ktorí majú povinnosť zapisovať sa do registra partnerov verejného sektora podľa zákona č. 315/2016 Z.z. nie sú zapísaní v registri partnerov verejného sektora.

**Článok IX.**

**Záruka a servis**

1. Kupujúci je v zmysle povinností kupujúceho podľa zákona povinný prezrieť tovar najneskôr do 15 dní odo dňa jeho uvedenia do prevádzky a zaškolenia obsluhy s ohľadom na druh tovaru. Vada, ktorá sa prejaví počas záručnej doby sa s ohľadom na poskytnutú záruku považuje za vadu, ktorú mal tovar už v deň jeho prevzatia bez ohľadu na prezretie tovaru kupujúcim v lehote podľa tohto bodu zmluvy.
2. Predávajúci poskytuje na Predmet kúpy záruku. Predávajúci zodpovedá za to, že Predmet kúpy bude mať počas celej záručnej doby vlastnosti dohodnuté touto Zmluvou a bude vyhovovať požiadavkám technických noriem a všeobecne záväzných právnych predpisov. Predávajúci zodpovedá za vady, ktoré má Predmet kúpy v čase jeho odovzdania Kupujúcemu, a za vady, ktoré vznikli počas záručnej doby.
3. Predávajúci poskytuje Kupujúcemu záručnú dobu **24 mesiacov.** Záručná doba začína plynúť od odovzdania a prevzatia tovaru. Záručná doba neplynie v čase, v ktorom nemôže Kupujúci užívať predmet zmluvy pre jeho chyby, za ktoré zodpovedá Predávajúci.
4. Predávajúci preberá záruku za akosť tovaru špecifikovaného v Článku I. tejto zmluvy. Zárukou za akosť predávajúci preberá záväzok, že dodaný tovar bude po dobu záruky spôsobilý na použitie na dohodnutý účel podľa tejto zmluvy a jej príloh a/alebo na obvyklý účel, a že si zachová dohodnuté vlastnosti v tejto zmluve a jej prílohách a/alebo jeho obvyklé vlastnosti.
5. Predávajúci sa zaväzuje začať s odstraňovaním prípadných vád dodávky do 48 hodín od doručenia oznámenia vady Kupujúcim. Predávajúci sa zaväzuje odstrániť vadu v čo najkratšom technicky možnom čase, vždy však najneskôr do 10 pracovných dní od doručenia oznámenia vady Kupujúcim, pokiaľ sa nedohodol s Kupujúcim inak. V prípade potreby objednania materiálu priamo od výrobcu, ktoré štandardne predávajúci nedrží na sklade pre odstránenie reklamovanej vady, sa uvedená lehota predlžuje o dodaciu lehotu materiálu za podmienky, že Predávajúci o dĺžke dodacej lehoty Objednávateľa bezodkladne po doručení reklamácie písomne informuje. Pri vadách dodávky uvedených v protokole o odovzdaní a prevzatí dodávky sa za doručenie oznámenia vady Predávajúcemu považuje podpísanie tohto protokolu oboma Zmluvnými stranami.
6. Pokiaľ sa na Predmete kúpy resp. jeho častiach vyskytne neodstrániteľná vada, ktorá zabraňuje Kupujúcemu naplno využívať všetky funkcie Predmetu kúpy resp. jeho častí v priebehu plynutia záručnej doby, je Kupujúci oprávnený požadovať výmenu celého dodaného zariadenia (časti) za nové technologické zariadenie (časť) alebo požadovať primeranú zľavu z ceny, alebo odstúpiť od tejto zmluvy alebo jej časti, pokiaľ ide o príslušnú časť Predmetu kúpy.
7. V prípade, že Predávajúci reklamované vady neodstráni v lehote max. do 10 pracovných dní resp. dohodnutej doby podľa bodu 5. tohto článku, od nahlásenia, má Kupujúci právo dať ich odstrániť tretej osobe na náklady Predávajúceho, pričom Predávajúci sa zaväzuje tieto náklady nahradiť Kupujúcemu do 14 dní od zaslania faktúry za odstránenie reklamovaných vád .
8. Kupujúci je povinný zistené vady Predmetu kúpy oznámiť Predávajúcemu písomným oznámením bez zbytočného odkladu po ich zistení.
9. Za doručenie oznámenia vady sa považuje deň odoslania e-mailu z kontaktného e-mailu Kupujúceho na kontaktný e-mail Predávajúceho uvedený aj v bode Zmluvné strany tejto zmluvy.
10. Kupujúci požaduje počas záručnej doby :

* odstránenie reklamovanej vady bezplatne v mieste umiestenia predmetu zmluvy
* reakciu Predávajúceho na reklamovanú vadu do 24 hodín od odoslania e-mailu s oznámením o vade na adresu Predávajúceho, pokiaľ tak kupujúci urobil v pracovný deň
* nástup na odstránenie reklamovanej vady najneskôr do 48 hodín od jej nahlásenia Predávajúcemu, pokiaľ tak kupujúci urobil v pracovný deň
* Kupujúci požaduje a Predávajúci zabezpečí počas záručnej doby dodávku náhradných dielov alebo spotrebného materiálu nevyhnutného na zabezpečenie riadnej prevádzky diela do 5-tich pracovných dní od nahlásenia objednávky Predávajúcemu.

**Článok X.**

**Zaškolenie kupujúceho**

1. Predávajúci sa zaväzuje pri dodaní a odovzdaní tovaru kupujúcemu zabezpečiť v mieste plnenia na vlastné náklady zaškolenie kupujúceho, resp. ním poverené osoby na prevádzku predmetu zmluvy v plnom rozsahu tak, aby kupujúci mohol užívať predmet tejto zmluvy na účel, na ktorý je určený, vrátane poučenia o hlavnom nastavení tovaru, bezpečnej prevádzke a správnej starostlivosti.

**Článok XI.**

**Vyššia moc**

1. Žiadna zo strán nenesie zodpovednosť za úplné či čiastočné nesplnenie svojich povinností vyplývajúcich zo zmluvy v dôsledku udalosti výnimočnej povahy, ktorá nemohla byť predvídateľná alebo ju nebolo možné odvrátiť – udalosti ako živelné pohromy, vojnové operácie rozličného druhu, občianske nepokoje, explózie, požiare, výluky alebo okolnosti vyskytujúce sa nezávisle od vôle strán, mimo kontroly strán (ďalej len vyššia moc).
2. Strana dotknutá udalosťou vyššej moci je povinná písomne informovať druhú stranu do 5 pracovných dní, pričom dané oznámenie musí byť doplnené potvrdením o takej udalosti vyššej moci.
3. Strana, ktorá nevykoná oznámenie druhej strane podľa odseku 2, bude povinná nahradiť druhej strane všetky škody pôsobené porušením tejto povinnosti.

**Článok XII.**

**Náhrada škody**

1. V prípade, ak je v tejto zmluve dohodnutá zmluvná pokuta, je zmluvná strana ďalej zaviazaná splniť svoju povinnosť, ktorej splnenie je zabezpečené zmluvnou pokutou, a aj po jej zaplatení. Oprávnená zmluvná strana je od zaviazanej zmluvnej strany ďalej oprávnená požadovať aj náhradu škody spôsobenej porušením povinnosti, na ktorú sa vzťahuje táto zmluvná pokuta, pričom je zároveň oprávnená od zaviazanej zmluvnej strany domáhať sa aj náhrady škody presahujúcej dojednanú zmluvnú pokutu.

**Článok XIII.**

**Riešenie sporov**

1. Zmluvné strany sa dohodli a súhlasia, že všetky spory, ktoré medzi nimi vzniknú z právnych vzťahov vzniknutých na základe tejto zmluvy alebo súvisiacich s touto zmluvou, vrátane sporov o platnosť, výklad a zánik tejto zmluvy budú riešiť predovšetkým dohodou. Miestne a vecne príslušným súdom bude v prípade súdneho sporu súd určený podľa právneho poriadku Slovenskej republiky.

**Článok XIV.**

**Osobitné podmienky**

1. *„Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere.“*
2. Uvedenú povinnosť musia obsahovať aj zmluvy medzi dodávateľom a jeho subdodávateľmi. Zmluvné strany sa zaväzujú kontrolu strpieť a poskytnúť týmto osobám nevyhnutnú súčinnosť.

**Článok XV.**

**Záverečné ustanovenia**

1. Pri odovzdaní tovaru je predávajúci povinný odovzdať kupujúcemu doklady, ktoré sa na predmet kúpy vzťahujú, a to najmä tie, ktoré sú potrebné na prevzatie a užívanie tovaru (najmä, ale nie len záručný list, všetky certifikáty a osvedčenia potrebné k uvedeniu zariadenia do riadnej prevádzky, návod na obsluhu v slovenskom/českom jazyku, oprávnenie servisného technika od výrobcu na vykonávanie servisu a zaškolenia obsluhy).
2. Otázky a vzťahy, ktoré v tejto kúpnej zmluve nie sú výslovne upravené, sa riadia príslušnými ustanoveniami Obchodného zákonníka.
3. Zmluvné strany si zmluvu prečítali, jej obsahu porozumeli a na znak súhlasu ju potvrdili svojimi podpismi.
4. Zmena Zmluvy je možná výlučne v písomnej podobe a v súlade s čl. 4.2.3 Usmernenia PPA č. 8/2017 k obstarávaniu tovarov, stavebných prác a služieb financovaných z PRV SR 2014-2020, aktualizácia č. 6.
5. Táto kúpna zmluva je platná a účinná dňom podpisu oboma zmluvnými stranami.
6. Zmluva je vyhotovená v dvoch originálnych vyhotoveniach, z ktorých každá zmluvná strana obdrží jedno vyhotovenie.
7. Dodávateľ je povinný ku každej zmluve doložiť technické špecifikácie strojov a zariadení - Príloha č. 6 v originálnom vyhotovení vypracované v súlade s predloženou cenovou ponukou, a ktoré musia byť totožné s cenovou ponukou predloženou do elektronického obstarávacieho systému JOSEPHINE. Dodávateľ je taktiež povinný ku každej zmluve doložiť Prílohu č. 2 Zmluvy – Zoznam subdodávateľov.

**Prílohy:**

Príloha č. 1: Technická špecifikácia

Príloha č. 2: Zoznam subdodávateľov

|  |  |
| --- | --- |
| V Opatovská Nová Ves | V ............ |
| dňa ............. | dňa .......... |
| .................................  *podpis* | ...............................  *podpis* |
| Lenka Rimóczi  štatutárny zástupca Kupujúceho | ...........  Štatutárny zástupca Predávajúceho |
| *pečiatka* | *pečiatka* |

**Príloha č. 2 – Zoznam subdodávateľov**

**Názov zákazky**: **Riadiaca jednotka na zabezpečenie dávkovania kvapalných hnojív k rastlinám s príslušenstvom**

|  |  |  |  |  |
| --- | --- | --- | --- | --- |
| *P.č.* | *Názov firmy a sídlo subdodávateľa, IČO* | *Údaje o osobe oprávnenej konať za subdodávateľa (meno a priezvisko, adresa pobytu, dátum narodenia)* | *Predmet dodávok, prác alebo služieb* | *Podiel na celkovom objeme dodávky (%)* |
|  |  |  |  |  |
|  |  |  |  |  |
|  |  |  |  |  |

Poznámky:\*

Nezadávame žiaden podiel zákazky subdodávateľom

...................................................................................................................................................................

...................................................................................................................................................................

...................................................................................................................................................................

\*V prípade nezadania podielu zákazky subdodávateľom, uviesť túto skutočnosť do poznámok. V prípade zadania podielu zákazky subdodávateľom túto vetu preškrtnúť a vyplniť tabuľku.

V ........................................., dňa ........................................

............................................................

meno, priezvisko a podpis štatutárneho orgánu,

odtlačok pečiatky